kardosdrur/scandi-wiki huggingface dataset:
Jesuit Block Estancias af Córdoba

Jesuit Block og Estancias Córdoba () er bebyggelser etableret af missionærer fra Jesuiterordenen i Córdoba provinsen i Argentina. Bebyggelserne blev i 2000 optaget på UNESCOs Verdensarvsliste.

 Manzana Jesuitica huser bl.a. National University of Córdoba, som er Argentinas ældste og Sydamerikas fjerde ældste universitet, en kirke og adskillige bygninger til bebeboelse. For kunne opretholde et sådant projekt, etablerede Jesuitterne seks Estancias (boliger) rundt omkring i Córdoba-provinsen. I dag findes stadig fem af disse, som indgår i verdensarven. Det drejer sig om: Estancia de Alta Gracia, Estancia de Jesús María, Estancia de Santa Catalina, Estancia de Caroya og Estancia de La Candelaría.

Gårdene og komplekset blev etableret i 1615 af jesuitter, der i 1767 blev udvist fra kontinentet af kong Karl 3. af Spanien. Området blev derefter drevet af Franciskanerordenen indtil 1853 hvor jesuitterne atter kunne vende tilbage til Sydamerika. Universitet blev dog nationaliseret et år senere. Hver Estancia har sin egen kirke og sæt af bygninger, omkring hvilke nye opstod.

Eksterne links 
 UNESCO World Heritage Centre - Jesuit Block and Estancias of Córdoba 

Verdensarvsområder i Argentina
Bygninger, konstruktioner og anlæg i Argentina
Etableret i 1615
Silan Maria Budak Rasch

Silan Maria Budak Rasch (født 7. december 1992) er en dansk/kurdisk skuespiller og tegnefilmsdubber. Hun går på Skuespillerskolen ved Göteborgs Universitet, Artisten  hvor hun læser til skuespiller Silan har taget flere kurser på Det Danske Filmskuespillerakademi i København. Silan Maria Budak Rasch var kulturambassadør i Valby i Kunståret 2013. Silan er i efteråret 2019 i praktik på Malmö stadsteater i forestillingen "Hans och Greta 2.0" hvor hun spiller rollen som Greta.

Dubbing 
Silan Maria Budak Rasch er kendt for sin stemme i diverse tegnefilm.

Teater 
 "Hans och Greta 2.0" på Malmö Stadsteater i rollen som Greta, instr. Moqi Simon Trolin., 2019.
 "Igenom rum" på Konstepidemin, inst. Ylva Frick, 13FESTIVALEN i Göteborg , 2018.
 Ingrid i forestillingen "Det forbudte" (org. Det förbjudna) inspireret af stykket "Jernbyrd", af Magnus Dahlström på KulturNatten i Göteborg, 2017. 
 Flora i Rasmus Klumps Hus, -Gemmeleg, -Fødselsdag, -Ohøj og -Møjsengøjser Tivoli, 2016
 Una i Den lille havfrue i Tivoli, Tivoli, 2016
 Medvirker i revyen "Den er stor", af Studenterrevyen, 2016.
 Medvirker i forestillingen På vej af Teatergrad 2015. 
 Flora i Rasmus Klumps Hus, -Hvor har du været Rasmus, -Fødselsdag, -Livret og -holder hof, -Bøh Tivoli, 2015
 Una i Den lille havfrue i Tivoli, Tivoli, 2015
 Tivoli kontrollør i forestillingen Rasmus Klump - Vild med dans på Pantomime Teatret i Tivoli, Tivoli, 2014
 Flora i Rasmus Klumps Hus, -Livret og -holder hof, Tivoli, 2014
 Una i Den lille havfrue i Tivoli, Tivoli, 2014
 Anne i Hvem vil leve for evigt, Gæstespil på PlayCPH, 2013
 Performer i DOGTALK, performance ved Århus Festuge, 2013

Rasch har derudover også medvirket i div. semi-professionelle opsætninger bl.a. ved mastodonterne.

TV/Film 
 Danish Air Transport reklame, 2015
 CBB reklamen Få det sagt, 2014
 McDonalds reklamen smoothies - DK, 2014
 Telenor's reklame (internet) Robbie kampagne, 2013
 Birolle i DR2's serie  (Afsnit 1&4 af 8), 2013
 Gitte i TV2's dokudrama , 2013
 Landbrughøjskolens reklame, TV2 , 2011
 TLC's reklame Crime nights, 2011
 Ung sekretær i Tarok, 2013
 Fast statist i Når klokken ringer - nordic, Disney Channel, 2010
 Undervisningsfilm for socialstyrelsen, 
 Undervisningsfilm ''Usynlige piger', 2008

Samt andre mindre roller i bl.a. REMIX, Tempelriddernes skat 2 etc.

Kilder

Eksterne henvisninger 
 

Tegnefilmsdubbere fra Danmark
Sander Westerveld

Sander Westerveld (født 23. oktober 1974 i Enschede, Holland) er en tidligere hollandsk fodboldspiller (målmand). Han spillede seks kampe for det hollandske landshold.

Karriere 
Westerveld startede sin seniorkarriere hos FC Twente, hvor han også havde spillet som ungdomsspiller. Han var tilknyttet klubben frem til 1996, hvor han skiftede til Vitesse i Arnhem.

Fra sommeren 1999 og to et halvt år frem spillede Westerveld hos den engelske Premier League-klub Liverpool F.C. Her var han i de første to sæsoner fast mand i målet på Anfield, og var med til at vinde hele fem titler med klubben i 2001. Efter at have mistet sin plads på holdet skiftede han til Real Sociedad i den spanske La Liga, hvor han var med til at vinde sølv i 2003, hvor holdet kun var to point fra at vinde mesterskabet.

I slutningen af sin karriere havde Westerveld en lang række kortere ophold hos blandt andet de engelske hold Portsmouth og Everton, italienske AC Monza og Sparta Rotterdam i Holland. Han afsluttede sin karriere i Sydafrika hos Ajax Cape Town, hvor han efter sit karrierestop blev målmandstræner.

Efter et kortvarigt ophold uden succes hos Manchester City, skiftede Waterreus i begyndelsen af 2005 til den skotske storklub Rangers F.C. Med Rangers var han med til at vinde det skotske mesterskab samme år. Han sluttede sin karriere af med at spille kortvarigt hos AZ i hjemlandet samt for New York Red Bulls i den amerikanske Major League Soccer.

Landshold 

Westerveld spillede desuden, mellem 1999 og 2004, seks kampe for Hollands landshold. Han var en del af den hollandske trup, der nåede semifinalerne ved EM i 2000 på hjemmebane. Han spillede tre af landets fem kampe i turneringen.

Fire år senere var han igen med hollænderne til EM, denne gang EM i 2004 i Portugal. Her nåede hollænderne igen semifinalerne, men Westerveld kom ved denne turnering ikke på banen.

Titler 

FA Cup
 2001 med Liverpool

Liga Cup
 2001 med Liverpool

Charity Shield
 2001 med Liverpool

UEFA Cup
 2001 med Liverpool

UEFA Super Cup
 2001 med Liverpool

Referencer

Eksterne henvisninger 

Fodboldspillere fra Holland
Fodboldspillere fra FC Twente
Fodboldspillere fra SBV Vitesse
Fodboldspillere fra Liverpool F.C.
Fodboldspillere fra Real Sociedad
Fodboldspillere fra RCD Mallorca
Fodboldspillere fra Portsmouth F.C.
Fodboldspillere fra Everton F.C.
Fodboldspillere fra Sparta Rotterdam
Fodboldspillere fra UD Almería
Fodboldspillere fra Ajax Cape Town FC
Fodboldspillere fra A.C. Monza Brianza 1912
Personer fra Enschede
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Theo Snelders

Theodorus Antonius Gerardus "Theo" Snelders (født 7. december 1963 i Westerwoort, Holland) er en tidligere hollandsk fodboldspiller (målmand).

Snelders tilbragte sin karriere i henholdsvis hollandsk og skotsk fodbold. Fra 1980-88 spillede han hos FC Twente i Enschede, inden han rejste til Skotland, hvor han spillede i Premier League hos Aberdeen og Rangers. Med Aberdeen var han med til at vinde den skotske FA Cup i 1990.

Snelders spillede én kamp for Hollands landshold, en venskabskamp mod Sovjetunionen i marts 1989. Han var reservemålmand for førstevalget Ed de Goeij i den hollandske trup, der nåede kvartfinalerne ved VM i 1994 i USA.

Referencer 

Fodboldspillere fra Holland
Fodboldspillere fra FC Twente
Fodboldspillere fra Aberdeen F.C.
Fodboldspillere fra Rangers F.C.
Fodboldspillere fra MVV Maastricht
Deltagere ved verdensmesterskabet i fodbold 1994
Sauerwein

Sauerwein er et efternavn, der henviser til blandt andre:

 Georg Sauerwein (1831–1904) – tysk forfatter
 Jules Sauerwein (1880–1967) – fransk journalist

Efternavne
Franzos

Franzos er et efternavn, der henviser til blandt andre:

 Karl Emil Franzos (1848–1904) – østrigsk forfatter
 Marie Franzos (1870–1941) – østrigsk oversætterinde

Efternavne
Kanawha River

Kanawha River er en biflod til Ohio River og løber i Virginia og West Virginia i USA. Den har en længde på 156 km, men   671 km hvis man inkluderer tilløbsfloden  New River (515 km) som danner Kanawha 56 km sydvest for Charleston. Flodsystemet afvander 31.691 km² i delstaterne Virginia og West Virginia.

Se også
Vandløb i USA

Eksterne kilder/henvisninger 

West Virginia
Vandløb i USA
Enis Gavazaj

Enis Gavazaj (født 21. marts 1995 i Prizren, Kosovo) er en fodboldspiller fra Albanien/Kosovo, som spiller for belgiske KAA Gent.

Klubkarriere

KAA Gent 
Gavazaj tilbragte sin barndom i Kosovo, i hovedstaden Pristina, og spillede på de lokale hold, KF Liria og FK Pristina. Efter bud fra bl.a. KAA Gent og Borussia Dortmund, underskrev han en kontrakt 1-årig kontrakt med KAA Gent den 9. august 2013. Han spillede på klubbens U19 hold indtil januar 2014.

Han fik sin debut for Gent i en ligakamp imod KRC Genk den 26. januar 2014.

Eksterne henvisninger 
 KAA Gent hjemmeside | spillerinfo 
 Scoresway | spillerinfo 
 Transfermarkt | spillerinfo 

Fodboldspillere fra Albanien
Fodboldspillere fra Kosovo
Fodboldspillere fra KAA Gent
Shkëlzen Gashi

Shkëlzen Gashi (født 15. juli 1988 i Zürich, Schweiz) er en schweizisk fodboldspiller med albanske rødder, der spiller for Colorado Rapids i Major League Soccer.

Klubkarriere

FC Zürich 
I 2005 blev Gashi rykket op fra FC Zürichs U21 trup til klubbens senior reserve hold. Han fik sin debut for senior førsteholdet den 12. august 2008 i 77' minut erstattede Xavier Margairaz, i en ligakamp imod FC St. Gallen.

Den 29. januar 2008 blev han udlånt fra Zürich til FC Schaffhausen resten af sæsonen. Senere blev han i sommeren 2009 udlejet resten af sæsonen til AC Bellinzona.

Neuchâtel Xamax 
Den 1. januar 2010 skiftede Gashi til Neuchâtel Xamax.

Fra den 1. januar 2011 til den 1. december 2011 var han udlejet til FC Aarau.

FC Aarau 
Den 1. januar 2012 til den 1. juli 2012 spillede han i FC Aarau, hvor han nåede at spille 26 ligakampe, og scorede hele 17 ligamål.

Grasshopper Club Zürich 
Da hans kontrakt i juli 2012 udløb med FC Aarau, skrev han under på en 3-årig kontrakt med Grasshopper. Han spillede i alt 72 kampe for klubben, hvor han derudover blev noteret for 26 scoringer samt 12 assist.

FC Basel 
Den 28. juni 2014 skrev Gashi under på en kontrakt med rivalerne fra FC Basel. Han skiftede til klubben på en 4-årig aftale.

Eksterne henvisninger 

Fodboldspillere fra Schweiz
Fodboldspillere fra Albanien
Fodboldspillere fra FC Zürich
Fodboldspillere fra Neuchâtel Xamax
Fodboldspillere fra FC Aarau
Fodboldspillere fra Grasshopper-Club Zürich
Fodboldspillere fra FC Basel
Deltagere ved det europæiske mesterskab i fodbold 2016
Stan Valckx

Stanislaus "Stan" Henricus Christina Valckx (født 20. oktober 1963 i Arcen, Holland) er en tidligere hollandsk fodboldspiller (midterforsvarer).

Valckx karriere strakte sig fra 1983 til 2000, og blev primært tilbragt i hjemlandet, hvor han spillede fem sæsoner hos VVV-Venlo og ni hos PSV Eindhoven. Han var også to sæsoner i portugisisk fodbold hos Sporting Lissabon. Tiden hos PSV var den mest succesfulde i hans karriere. Her var han med til at vinde hele fem hollandske mesterskaber og tre pokaltitler.

Valckx spillede 20 kampe for Hollands landshold, som han debuterede for den 26. september 1990 i en venskabskamp mod Italien i Palermo. Han var en del af den hollandske trup, der nåede kvartfinalerne ved VM i 1994 i USA. Her spillede han fire af holdets fem kampe i turneringen, heriblandt det dramatiske kvartfinalenederlag på 3-2 til de senere verdensmestre fra Brasilien. Hans sidste landskamp var en VM-kvalifikationskamp på udebane mod Wales i efteråret 1996.

Referencer 

Fodboldspillere fra Holland
Fodboldspillere fra VVV-Venlo
Fodboldspillere fra PSV Eindhoven
Fodboldspillere fra Sporting Clube de Portugal
Deltagere ved verdensmesterskabet i fodbold 1994
Adri van Tiggelen

Adrianus A. "Adri" van Tiggelen (født 16. juni 1957 i Oud-Beijerland, Holland) er en tidligere hollandsk fodboldspiller (venstre back), og europamester med Hollands landshold fra EM i 1988.

Karriere 
Van Tiggelen spillede i løbet af sin 17 år lange karriere i hollandsk og belgisk fodbold. Længst tid tilbragte han hos Sparta Rotterdam i hjemlandet, samt den belgiske Bruxelles-storklub RSC Anderlecht. Han havde også ophold hos FC Groningen, PSV Eindhoven og Dordrecht.

Med PSV vandt van Tiggelen i 1992 det hollandske mesterskab, mens det i tiden hos Anderlecht blev til to belgiske mesterkaber, i henholdsvis 1987 og 1991.

Van Tiggelen spillede desuden 56 kampe for det hollandske landshold, som han debuterede for 21. september 1983 i en venskabskamp på udebane mod Belgien. Han var en del af den hollandske trup, der vandt guld ved EM i 1988 i Vesttyskland. Her spillede han samtlige hollændernes fem kampe, heriblandt finalesejren over Sovjetunionen. To år senere var han også på banen i alle hollændernes fire kampe under VM i 1990 i Italien.

Van Tiggelens sidste turnering med landsholdet var EM i 1992 i Sverige. Hans sidste landskamp blev hollændernes semifinalenederlag til Danmark, hvor han spillede samtlige 120 minutter. Han var ikke blandt de hollandske skytter i straffesparkskonkurrencen, som hollænderne tabte.

Referencer 

Fodboldspillere fra Holland
Fodboldspillere fra Sparta Rotterdam
Fodboldspillere fra PSV Eindhoven
Fodboldspillere fra FC Groningen
Fodboldspillere fra RSC Anderlecht
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Sjaak Troost

Jacob "Sjaak" Troost (født 28. august 1959 i Rotterdam, Holland) er en tidligere hollandsk fodboldspiller (forsvarer), og europamester med Hollands landshold fra EM i 1988.

Karriere 
Troost spillede hele sin karriere, fra 1978 til 1992, hos Feyenoord i hjembyen Rotterdam. I sin tid i klubben var han med til at vinde ét hollandske mesterskab og fire pokaltitler. I alt nåede at spille 325 ligakampe for holdet.

Troost spillede desuden fire kampe for det hollandske landshold. Han var en del af den hollandske trup, der vandt guld ved EM i 1988 i Vesttyskland, men kom dog ikke på banen i turneringen.

Titler 
Æresdivisionen
 1984 med Feyenoord

KNVB Cup
 1980, 1984, 1991 og 1992 med Feyenoord

EM
 1988 med Holland

Referencer 

Fodboldspillere fra Holland
Fodboldspillere fra Feyenoord Rotterdam
Personer fra Rotterdam
Deltagere ved det europæiske mesterskab i fodbold 1988
Valentin Gjokaj

Valentin Gjokaj (født 23. august 1993 i Luzern, Schweiz) er en schweizisk fodboldspiller med albanske rødder, der spiller hos SSV Reutlingen 05.

Klubkarriere

FC Luzern 
Gjokaj blev født i Luzern, og startede karrieren i FC Luzern. Han spillede til at starte med for klubbens U18 hold. I 2011 blev han rykket op på klubbens senior reserve hold. Han spillede også en enkel kamp for førsteholdet, da han spillede alle 90 minutter i en pre-sæson kamp imod Blackburn Rovers, i august 2011.

I maj 2012 havde Newcastle United meldt sig interesserede i den unge schweizisk fødte albaner. Dog blev det ikke til noget, og han blev fritstillet i sommerpausen 2012.

Derby County 
Den 18. august 2012 hentede Derby County Gjokaj. Han skrev under på en 2-årig kontrakt. 

Han fik sin debut for klubben imod Sheffield Wednesday, hvor han i 87' minut erstattede Will Hughes.

Eksterne henvisninger 

Fodboldspillere fra Schweiz
Fodboldspillere fra Albanien
Fodboldspillere fra FC Luzern
Fodboldspillere fra Derby County F.C.
Fodboldspillere fra Carlisle United F.C.
Fodboldspillere fra Barnet F.C.
Berry van Aerle

Hubertus "Berry" Aegidius Hermanus van Aerle (født 8. december 1962 i Helmond, Holland) er en tidligere hollandsk fodboldspiller (højre back), og europamester med Hollands landshold fra EM i 1988.

Karriere 
Van Aerle spillede størstedelen af sin karriere hos den hollandske storklub PSV Eindhoven. Han var med til at vinde fem hollandske mesterskaber, tre pokaltitler og Mesterholdenes Europa Cup 1988 med klubben. I løbet af sit ophold i klubben var han i en enkelt sæson udlejet til Antwerpen i Belgien.

Van Aerle spillede desuden 35 kampe for det hollandske landshold, som han debuterede for 14. oktober 1987 i en EM-kvalifikationskamp på udebane mod Polen. Han var en del af den hollandske trup, der vandt guld ved EM i 1988 i Vesttyskland. Her spillede han alle hollændernes fem kampe i turneringen, inklusive finalesejren over Sovjetunionen.

To år senere var van Aerle med hollænderne til VM i 1990 i Italien. Her spillede han alle holdets fire kampe. Hans sidste turnering med landsholdet var EM i 1992 i Sverige, hvor han deltog i to af de indledende gruppekampe.

Titler 
Æresdivisionen
 1986, 1988, 1989, 1991 og 1992 med PSV Eindhoven

KNVB Cup
 1988, 1989 og 1990 med PSV Eindhoven

Hollands Super Cup
 1992 med PSV Eindhoven

Mesterholdenes Europa Cup
 1988 med PSV Eindhoven

EM
 1988 med Holland

Referencer 

Fodboldspillere fra Holland
Fodboldspillere fra PSV Eindhoven
Fodboldspillere fra Royal Antwerp FC
Personer fra Rotterdam
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Abelines Gaard

Abelines Gaard er en fredet strandfogedgård, en firlænget gård, i Haurvig nogle få kilometer syd for Hvide Sande på Holmsland Klit, tangen mellem Vesterhavet og Ringkøbing Fjord.

Gården blev i midten af 1970'erne indrettet som hjemstavnsmuseum for Holmsland Klit og indgår i fusionsmuseet Ringkøbing-Skjern Museum.

Museet har navn efter Abeline Christensen (1870-1957), hvis svigerforældre 1854-71 opførte gården som er i typisk vestjysk byggestil.
Hun overtog med sin mand gården i 1890, og allerede 1904 blev hun enke med fem børn i alderen fra 6–13 år. Abeline drev i begyndelsen gården videre med fremmed hjælp og senere med fire af børnene til sin død i 1957.
Udover at drive gården bestyrede Abeline Haurvig Telefoncentral, ligesom hvervet som strandfoged var knyttet til gården. Hun havde også indlogerende sommergæster blandt andet maleren Carl Trier Aagaard og hans familie gennem flere år.

Umiddelbart på den anden side af landevejen ud mod havet ligger den ligeledes fredede Haurvig Redningsstation, en kystredningsstation som blev nedlagt 1932, og som Abeline købte for at ungdommen kunne få en svingom til grammofon og harmonika − indtil overtrædelse af hendes alkoholforbud blev for åbenlys.

Abelines Gaard blev i 1996 tildelt den europæiske bygningsbevaringspris Europa Nostra-prisen.

Litteratur 
 Gert Alsted: Abelines gård : en strandfogedgård på Holmsland Klit, 1985. 
 Gert Alsted: "Abelines gård på Holmsland Klit - først strandfogedgård i 100 år - og siden museum i 25 år" i Hardsyssels årbog, Række. 2, bind 36, 2002

Referencer

Eksterne henvisninger 
 Abelines Gaard hos Kulturarv.dk og hos Den Store Danske : Abelines Gaard
 "Stråtækt gård får pris" hos Europa-nostra.dk



Museer i Region Midtjylland
Bygninger, konstruktioner og anlæg i Ringkøbing-Skjern Kommune
Fredede bygninger, konstruktioner og anlæg i Ringkøbing-Skjern Kommune
Etableret i 1871
Lokalmuseer i Danmark
Tour de France 2014

Tour de France 2014 var den 101. udgave af Tour de France, med start den 5. juli 2014 i Leeds og mål den 27. juli 2014 på Champs-Élysées. De 21 etaper på i alt 3.663,5 kilometer blev kørt i 4 lande: Storbritannien, Frankrig, Belgien og Spanien. De første tre etaper blev kørt i Storbritannien i med start i Yorkshire-regionen i Leeds. Tour de France 2014 bød på nogle af de mest berømte bjerge i løbets historie, heriblandt en bjergafslutning på Chamrousse på 13. etape, en tur over Col d'Izoard på 14. etape og mål på toppen af Hautacam på 18. etape, hvor der tidligere er blevet fejret store danske triumfer i 1996.

Årets løb indeholdt hverken en prolog eller en holdtidskørsel og havde alene én individuel tidskørsel (løbets 20. etape). Løbet blev afsluttedet på traditionel vis på 21. etape med målstreg på Champs-Élysées.

Vinder af løbet blev italieneren Vincenzo Nibali med 7:37 til løbets nr. to, Jean-Christophe Péraud. Det var den største margin mellem nr. 1 og 2 siden 1997, hvor Jan Ullrich vandt med 9:09 til Richard Virenque.

Hold og ryttere

Danske ryttere 
 Michael Mørkøv kørte for 
 Jakob Fuglsang kørte for 
 Lars Bak kørte for

Etaper

Trøjernes fordeling gennem løbet

Noter 

• På 2. etape, bar Bryan Coquard, der var nummer 3 i pointkonkurrencen, den grønne pointtrøje, fordi Marcel Kittel (på førstepladsen) bar den gule føretrøje som nummer 1 i den samlede stilling, og Peter Sagan (på andenpladsen) bar den hvide trøje som nummer 1 i ungdomskonkurrencen, på etapen.

• På 3 til 5. etape, bar Romain Bardet, der var nummer 2 i ungdomskonkurrencen, den hvide ungdomstrøje, fordi Peter Sagan (på førstepladsen) bar den grønne trøje som nummer 1 i pointkonkurrencen, på etapen.

• På 6 til 7. etape, bar Michał Kwiatkowski, der var nummer 2 i ungdomskonkurrencen, den hvide ungdomstrøje, fordi Peter Sagan (på førstepladsen) bar den grønne trøje som nummer 1 i pointkonkurrencen, på etapen.

• På 14. etape, bar Joaquim Rodríguez, der var nummer 2 i bjergkonkurrencen, den prikkede bjergtrøje, fordi Vincenzo Nibali (på førstepladsen) bar den gule trøje som nummer 1 i den samlede stilling, på etapen.

Stillinger

Samlet Stilling 
Efter 21. etape
{| class="wikitable"
|-
!
!Rytter
!Hold
!Tid
|-
| 1
|   
| Astana Team
| style="text-align:right;"| {{nowrap|89h 59' 06}}
|-
| 2
|  
| Ag2r-La Mondiale
| style="text-align:right;"| + 7' 37"
|-
| 3
|  
| FDJ.fr
| style="text-align:right;"| + 8' 15"
|-
| 4
|  
| Team Movistar
| style="text-align:right;"| + 9' 40"
|-
| 5
|  
| BMC Racing Team
| style="text-align:right;"| + 11' 24"
|-
| 6
|  
| Ag2r-La Mondiale
| style="text-align:right;"| + 11' 26"
|-
| 7
| 
| Team NetApp-Endura
| style="text-align:right;"| + 14' 32"
|-
| 8
| 
| Trek Factory Racing
| style="text-align:right;"| + 17' 57"
|-
| 9
| 
| Belkin Pro Cycling Team
| style="text-align:right;"| + 18' 11"
|-
| 10
| 
| Belkin Pro Cycling Team
| style="text-align:right;"| + 21' 15"

|}

 Pointkonkurrencen Efter 21. etape Bjergkonkurrencen Efter 21. etape Ungdomskonkurrencen Efter 21. etape Holdkonkurrencen Efter 21. etape''

Danskernes placering i løbet

Referencer

Eksterne henvisninger 
 Officielle hjemmeside

 
UCI World Tour 2014
Nitroforbindelse

En nitroforbindelse er en organisk forbindelse, der indeholder en eller flere funktionelle nitrogruppe  (–NO2). De er ofte meget eksplosive særligt når stoffet indeholder mere end en nitrogruppe og er uren. Nitrogruppen er en af de mest almindelige eksplosophore (funktionelle grupper der gør en forbindelse eksplosiv) på verdensplan. Denne egenskab for både nitro- og nitratgrupper skyldes deres termiske dekomposition, der giver nitrogen N2gas og betragtelige mængder energi, grundet den høje bindingsenergi i molekylært nitrogen.

Aromatiske nitroforbindelser bliver typisk syntetiseret ved en blanding af salpeter- og svovlsyre på et organisk molekyle. Nitrobenzen er det stof, der bliver produceret i langt de største mængder på verdensplan. Mange eksplosiver bliver produceret ved nitrering inklusiv trinitrophenol (picrinsyre), trinitrotoluen (TNT) og trinitroresorcinol (styphninsyreT).

Referencer 

Organisk kemi
Funktionelle grupper
Mållinjeteknologi

Mållinjeteknologi er en teknologi indenfor fodbold, der bruges til at afgøre, om bolden har passeret mållinjen og dermed hjælpe dommeren med at bestemme, om der er mål eller ej. Teknologien blev efterlyst efter en række kontroversielle situationer i Premier League, VM i fodbold 2010 og EM i fodbold 2012, hvor dommeren ikke dømte mål til trods for, at man på tv kunne se, at bolden havde passeret mållinjen. Det internationale fodboldforbund FIFA, som tidligere havde været stærkt imod denne teknologi, besluttede derfor at teste i alt ni forskellige systemer.

Den 5. juli 2012 blev teknologien godkendt af fodboldens regelorgan, International Football Association Board. Af de ni afprøvede systemer blev oprindelig to systemer godkendt: GoalRef og Hawk-Eye.

Mållinjeteknologi blev benyttet første gang i FIFA-regi ved VM for klubhold i 2012 i Japan, hvor både GoalRef og Hawk-Eye blev benyttet. I 2013 meddelte FIFA at et yderligere system GoalControl ville blive benyttet ved Confederations Cup 2013. Efter en succesfuld anvendelse ved Confederations Cup blev det besluttet at benytte GoalControl ved VM i fodbold 2014 i Brasilien.

Referencer 

Fodboldudstyr
VM i fodbold 2014
Porse (adelsslægt)

Porse er dansk uradelsslægt, fra Halland, der er kendt fra 1200-tallet.

Væsentlige personer af slægten 
 Knud Porse - hertug af Samsø, Halland og Dansk-Estland.

Kilder 
 Danmarks Adels Aarbog, XVIII, 1901
 Dansk biografisk Leksikon. Bind 18  side 485 - 486

 
Adelsslægter fra Danmark
Adelsslægter fra Sverige